cyanic-selkie/wikianc huggingface dataset:
განთიადი (სპორტი)
„განთიადი“ — საქართველოს ნებაყოფლობითი სპორტული საზოგადოება. დაარსდა 1958 წელს სპორტული საზოგადოებების „პიშჩევიკის“, „ნაუკას“, „კრასნოე ზნამიას“ და სხვ. ბაზაზე. აერთიანებდა საქართველოს მრეწველობის 9 დარგობრივი პროფკავშირის წევრებს. 1976 წლის 1 იანვრისათვის საზოგადოებაში იყო 175 453 წევრი მათ შორის 244 საბჭოთა კავშირის სპორტის ოსტატი, 4 სპორტის დამსახურებული ოსტატი, 14 საერთაშორისო კლასის სპორტის ოსტატი. საზოგადოებას 1970-იანების ბოლოსთვის გააჩნდა 14 სტადიონი, 21 სპორტული დარბაზი, 121 კალათბურთისა და 183 ფრენბურთის მოედანი, 32 ფეხბურთის სათამაშო მინდორი და 12 ჩოგბურთის კორტი. „განთიადში“ აღიზარდნენ ლ. თედიაშვილი, დ. შანიძე და სხვები.
1987 წელს „განთიადი“ გაერთიანდა პროფკავშირების საკავშირო ნებაყოფლობით ფიზკულტურულ-სპორტულ საზოგადოებაში.
ლიტერატურა
კატეგორია:საქართველოს სპორტული ორგანიზაციები
ბეღურასნაირნი
ბეღურასნაირნი (Passeriformes) — ფრინველების რიგი. აერთიანებს 5000-ზე მეტ სახეობას, რომლებიც გავრცელებულია მთელ მსოფლიოში. საქართველოში გვხვდება 140 სახეობა. ბეღურასნაირნი მცირე და საშუალო ზომის ფრინველებია. სხეულის სიგრძე 9,5 სმ-იდან (ნარჩიტა) 65 სმ-მდეა (ყორანი). ზოგი პატარა მენექტრის წონა 3-4 გრამს აღწევს, ხოლო ყველაზე დიდი ზომის ბეღურასნაირთა (ყორნის) წონა 1100-1600 გრამამდე. ბეღურასნაირნთა რიგი იყოფა 4 ქვერიგად: განიერნისკარტები (Eurylaimi) გავრცელებული არიან აფრიკასა და სამხრეთ აზიაში. აქვთ მოკლე და განიერი ნისკარტი, ძირითადად მწერებით იკვებებიან. ცნობილია 14 სახეობა, რომლებიც ერთიანდება რკანისკარტასებრთა ოჯახში; მყვირალა ანუ ერთხმიანი ბეღურები (Clamatores) უმთავრესად სამხრეთ ამერიკაში გვხვდება, არის ჩრდილო ამერიკაშიც. ცნობილია 100-მეტი სახეობა, რომლებიც ერთიანდება 12 ოჯახში; ნახევრადმგალობელი ბეღურები (Menurae) ავსტრალიაში ბინადრობენ, აერთიანებს 1 ოჯახის 4 სახეობას, მათგან ყველაზე მეტად ცნობილია კუდქნარა; მგალობელი ბეღურები (Oscines) გავრცელებულია მთელ მსოფლიოში. მათ რთული აგებულების ქვედა ხორხის საბგერი აპარატი აქვსთ. ცნობილია 4000-ზე მეტი სახეობა, რომლებიც ერთიანდებიან 49 ოჯახში.
ბეღურასნაირნთა შორის არიან მობინადრე, მომთაბარე და მიმოფრენი სახეობები. უმრავლესობა ცხოვრობს ტყეებსა და ბუჩქნარებში, ზოგი ველებზე. ბეღურასნაირნი განეკუთვნებიან ბარტყოვან ფრინველებს. დებენ 1-16, უმეტესად კი 4-6 კვერცხს. კრუხობა გრძელდება 11-14 დღე, თუმცა ყორანი კრუხობს 20 დღეს, ხოლო კუდქნარა 45 დღეს. სქესობრივ სიმწიფეს აღწევენ დაახლოებით ერთი წლის ასაკში. ბეღურასნაირნთა უმრავლესობას მავნე მწერების მოსპობით სასოფლო მეურნეობისათვის სარგებლობა მოაქვს.
ლიტერატურა
*
კორინთის ყურე
კორინთის ყურე (Κορινϑιαϰὸς ϰόλπος) — ყურე იონიის ზღვაში, საბერძნეთის დასავლეთ ნაპირთან. ღრმადაა შეჭრილი ბალკანეთის ნახევარკუნძულის სამხრეთ ნაწილში. სიგრძე 130 კმ, სიგანე შესასელელთან 3 კმ, მაქსიმალური სიგანე დაახლოებით 35 კმ. სიღრმე 935 მ-მდე. ჩრდილოეთი ნაპირი მთაგორიანია. დანაწევრებულია ყურეებითა და უბეებით. ყურე იონიის ზღვასთან დაკავშირებულია პატრაიკოსის ყურით, ეგეოსის ზღვასთან — კორინთის არხითა და სარონიკოსის ყურით. ყურის ნაპირზეა საპორტო ქალაქი კორინთი.
სქოლიო
კატეგორია:საბერძნეთის ყურეები კატეგორია:იონიის ზღვის ყურეები
ალექსანდრე ძაგანია
დაიბადა 1914 წლის 27 თებერვალს. გარდაიცვალა 1987 წლის 22 იანვარს. 1934-1937 წლებში. მუშაობდა კავშირგამბულობის მექანიკოსად, "თბილისის კინოსტუდიაში"- ოპერატორის ასისტენტად. 1941-1945 წლებში. მონაწილეობდა მეორე მსოფლიო ომში. 1947 წელს დაუბრუნდა კინოს, კინოსტუდიის ქრონიკის სექტორში (შემდგომში - ქდსპფ სტუდია) ჩაწერა 300-მდე სამეცნიერო- პოპულარული და დოკუმენტური ფილმი, მათ შორის: "ბრიუსელის მსოფლიოს გამოფენა", "მსოფლიო ტაშს უკრავს", "ნაირსართულიანი ამერიკა", "პარიზი, პარიზი", "ურუგვაი", "ინკების ქვეყანაში", "საქართველო: "ლეგენდები და სინამდვილე", "ესპანეთის ძიებაში" ( გ.ასათიანი), "თეთრი მელია"(ა. ჯალიაშვილი), "სახლი მწერვალზე" (შ. მარტაშვილი), "ნატო ვაჩნაძე" (შ. მარტაშვილი), "ლადო გუდიაშვილი" (ნ. ნენოვა, გ. წულაია), "მტკვრის კვალდაკვალ" (ი. კანდელაკი), "სვეტიცხოველი" (ო. ჭიაურელი), "უშბაზე ძლიერნი" (ბ. კრეპსი), "ქართული არქიტექტურა" (შ. ხომერიკი), "ნაძალადევი" (ლ. სიხარულიძე), "ქვაში ამეტყველებული საუკუნეები" (ი. მგელაძე), "სერგო ქობულაძე" (ო. გურგენიძე), "ალავერდი" (კ. კერესელიძე), "ლოცმანი" (გ. ალექსანდრია) და სხვ. ხმის ოპერატორი.
რესურსები ინტერნეტში
კატეგორია:გარდაცვლილი 1987 კატეგორია:დაბადებული 1914 კატეგორია:ქართველი ხმის ოპერატორები
იფსუიჩი (კუინზლენდი)
იფსუიჩი (Ipswich) — ქალაქი ავსტრალიაში, მდებარეობს ქვეყნის აღმოსავლეთ ნაწილში, კუინზლენდის შტატში. 2011 წლის მონაცემებით მისი მოსახლეობა შეადგენს 166 904 ადამიანს. მოსახლეობის საშუალო სიმჭიდროვე კმ²-ზე 138,69 ადამიანია. იფსუიჩის ფართობი შეადგენს 1203,4 კმ²-ს.
მდებარეობა
იფსუიჩი 40 კილომეტრითაა დაშორებული შტატის ადმინისტრაციულ ცენტრ ბრიზბენს. მდებარეობს ზღვის დონიდან 50 მეტრზე. ტასმანიის ზღვის სანაპიროდან მდებარეობს 50 კილომეტრში.
კლიმატი
იფსუიჩის ყველაზე ცხელი თვეებია დეკემბერი და თებერვალი, ყველაზე ცივი ივლისი და აგვისტო. ნალექების ყოველწლიური რაოდენობაა 876.6 მმ.
სქოლიო
კატეგორია:კუინზლენდის ქალაქები
პატარა დმანისი
პატარა დმანისი — სოფელი საქართველოში, ქვემო ქართლის მხარის დმანისის მუნიციპალიტეტში (დიდი დმანისის თემი), მდებარეობს მდინარეების ფინეზაურისა და მაშავერის შესართავის მახლობლად. ზღვის დონიდან 900 მეტრზე, დმანისიდან დაშორებულია 20 კილომეტრით. სოფლის მახლობლად მდებარეობს დმანისის სიონი. 2002 წლის აღწერის მონაცემებით სოფელში ცხოვრობდა 169 კაცი.
ისტორია
სოფლის სახელწოდება „პატარა დმანისი“ დაფიქსირებულია 1898 წლის რუსეთის ერთვერსიან რუკაზე „Мал. Думаниси“ სახით.
სქოლიო
კატეგორია:დმანისის მუნიციპალიტეტის სოფლები
კრასნოდარის სტადიონი
სტადიონი მთლიანად აშენდა სერგეი გალიცკის, რუსეთის უდიდესი მაღაზიათა ქსელის, „მაგნიტის“ ყოფილი მფლობელის სახსრებით. ზოგიერთი შეფასებით, მშენებლობის ღირებულება დაახლოებით 400 მილიონი დოლარია.
ისტორია
მინი|2015 წელი, სტადიონის მშენებლობის პროცესი მომავალი სტადიონის მშენებლობის ადგილზე მოსამზადებელი სამუშაოები 2011 წელს დაიწყო. სტადიონის პროექტი შეიმუშავა „SPEECH“-ის არქიტექტურულმა ბიურომ.
სტადიონის ინტერიერის დიზაინი შეიმუშავა „მაქსიმ რიმარის სტუდიამ“. სტადიონის მშენებლობა დაიწყო 2013 წლის მაისში თურქულმა კომპანიამ „Esta Construction“-მა. სტადიონის ნავიგაცია გააკეთა არტემი ლებედევის სტუდიამ.
ფასადი დასრულებულია იტალიური ტრავერტინით. სტადიონის ტრიბუნები მთლიანად გადახურულია. სტადიონი მხოლოდ ფეხბურთის მატჩებისთვისაა განკუთვნილი, სპორტული ბილიკების არარსებობა კი საშუალებას აძლევს მაყურებლებს, რაც შეიძლება ახლოს იყოს უშუალოდ მოედანთან.
სტადიონის გვერდით არის პარკი, რომლის ფართობი დაახლოებით 17 ჰექტარია. ასევე არის ავტოსადგომი გათვლილი 3 ათასი მანქანისთვის, რომელსაც კლუბი იყენებს მატჩების დროს. დანარჩენ დროს ქალაქის ვოსტოჩნო-კრუგლიკოვსკის მიკრორაიონის მაცხოვრებლები მანქანებს აქ ტოვებენ.
სტადიონი განსხვავებულია იმით, რომ მას არ აქვს ოფიციალური დაფა. მატჩის შესახებ ინფორმაცია ნაჩვენებია ტრიბუნების გასწვრივ სტადიონის თავზე გაჭიმულ 3D ეკრანზე.
სერგეი გალიტსკის თქმით, შესაძლებლობაა 42700 ადგილამდე გაიზარდოს სტადიონზე მაყურებლების ტევადობა.
2017 წლის ოქტომბერში სტადიონის მახლობლად გაიხსნა კრასნოდარის ქალაქის პარკი. ახალი სტადიონი და პარკი წარმოადგენს ერთ არქიტექტურულ ანსამბლს, რომლის გაფორმებაშიც იგივე სამშენებლო მასალები იქნა გამოყენებული. ამ დროისთვის პარკის გაფართოება გრძელდება და მიმდინარეობს მეოთხე ეტაპის მშენებლობა, რომელიც მოიცავს თანამედროვე ჰიდროპარკს.
პირველი მატჩი სტადიონზე შედგა 2016 წლის 9 ოქტომბერს, რომელშიც რუსეთის ნაკრები შეხვდა ამხანაგურ მატჩში კოსტა-რიკის ნაკრებთან. მატჩს 34 200 მაყურებელი ესწრებოდა.
რეიტინგი
მინი| სტადიონს აქვს UEFA 4 კატეგორია - უმაღლესი კატეგორიის სტადიონი, FIFA მსოფლიო თასის ფინალების, ევროპის ფეხბურთის ჩემპიონატის, ასევე ჩემპიონთა ლიგის და უეფას ევროპა ლიგის ყველა ეტაპის მატჩების მასპინძლობის უფლებით.
პორტალ „stadiumdb.com“-ის თანახმად, სტადიონი იყო ნომინირებული წლის საუკეთესო სტადიონის კონკურსზე 2016 წელს.
წკერეს ლომისის ნიში
წკერეს ლომისის ნიში — არქიტექტურული ძეგლი დუშეთის მუნიციპალიტეტის სოფელ წკერეში.
ლომისის ნიში მდებარეობს სოფლის თავში, ჩრდილოეთით, მდინარე ხადის წყლის მარჯვენა ფერდზე, კვირაცხოვლის კომპლექსის აღმოსავლეთით. ნიში მიმართულია სამხრეთისაკენ. აგებულია ნატეხი ქვით. მისი ძირითადი სტრუქტურა სწორკუთხაა. ნიშს სამხრეთიდან დატანებული აქვს სანთლის ასანთები მართკუთხა თახჩა. თახჩის ქვემოთ ჩასმულია შვერილი ქვის ფილა, რომელიც თაროს ფუნქციას ასრულებს. აღსანიშნავია, რომ ნიშზე ჯვარი არ არის აღმართული და არც გარშემოა შემორჩენილი ძველი ჯვრის ფრაგმენტები. ნიშს შემოუყვება ნატეხი ქვით ამოყვანილი დაბალი ღობე-გალავანი, რომელსაც შესასვლელი ღიობი გაკეთებული აქვს სამხრეთიდან. როგორც გალავანი, ასევე ნიში მშრალი წყობითაა აგებული. გალავნის კუთხეები ჩრდილოეთიდან მცირედით მომრგვალებულია.
რესურსები ინტერნეტში
კატეგორია:დუშეთის მუნიციპალიტეტის არქიტექტურული ძეგლები
ზარათუშტრა
ლიტერატურა
კატეგორია:ზოროასტრიზმი კატეგორია:გაღმერთებული ადამიანები კატეგორია:რელიგიების დამაარსებლები
ჭაღარა სამყურა
ჭაღარა სამყურა (Trifolium canescens) — მრავალწლიანი ბალახოვანი მცენარე 10-35 სმ სიმაღლისა. ფოთლები სამ-სამ ფოთოლაკიანია. თავაკები მსხვილია. კეწერული, მრავალყვავილიანი, კვერცხისებრი ფორმის. ყვავილები მკრთალი ყვითელია, 2 სმ სიგრძისა, იზრდება ტყის ზედა, სუბალპურ და ალპურ მდელოებზე ზღვის დონიდან 2800 მეტრამდე.
სქოლიო
კატეგორია:პარკოსნები
მაქაცარია
საკუთარი სახელი მაქაცარია შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
არდონი
არდონი შეიძლება აღნიშნავდეს:
Cochlespira elongata
Cochlespira elongata — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ფრედერიკ ბეგბედერი
ფრედერიკ ბეგბედერი, (ფრანგ. Frédéric Beigbeder, დ. 21 სექტემბერი, 1965, ნეილი-სურ-სენი) — ფრანგი მწერალი, ლიტერატურული კრიტიკოსი, გამომცემელი.
ბიოგრაფია
ბეგბედერმა განათლება მიიღო მონტენისა და ლუი-ლე-გრანის ლიცეუმებში. შემდეგ დაამთავრა პარიზის პოლიტიკური კვლევების ინსტიტუტი. უმაღლესი განათლება აქვს მიღებული მარკეტინგშიც.
1990 წელს გამოაქვეყნა თავისი პირველი რომანი: „შეშლილი ახალგაზრდის მემუარები“, რის შემდეგაც ხდება ერთ-ერთი დიდი სარეკლამო სააგენტოს რედაქტორი. პარალელურად თანამშრომლობს, როგორც კრიტიკოსი და ქრონიკების ავტორი ისეთ ჟურნალებში, როგორებიცაა Elle, Paris Match, Voici, VSD. მონაწილეობას იღებს სატელევიზიო გადაცემებში ლიტერატურის შესახებ.
1994 წელს გამოდის მისი მეორე რომანი „არდადეგები კომაში“. 1997 წელს ბეგბედერი წერს რომანს „სიყვარული გრძელდება სამი წელი“, რაზეც რეჟისორი მარკ მარონიე ტრილოგიას იღებს.
1999 წელს „გალიმარი“ გამოსცემს მის ნოველათა კრებულს "ნოველები ექსტაზის დროს".
მომდევნო წელს იწერება ბეგბედერის ყველაზე ცნობილი რომანი „99 ფრანკი“, რომელსაც მოგვიანებით ჯერ „14,99 ევრო“, შემდეგ კი „6,20 ევრო“ ეწოდება. რომანში ფარდა აქვს ახდილი სარეკლამო სფეროს შიგა სამზარეულოს. ნაწარმოების გამოსვლიდან ცოტა ხანში ავტორი სარეკლამო სააგენტოდან დაითხოვეს.
ამავე პერიოდში ბეგბედერმა საკუთარი ლიტერატურული გადაცემები შექმნა საფრანგეთის სხვადასხვა ტელეარხებზე, რომლებიც მალევე დაიხურა.
2003 წლის იანვარში გამომცემლობა ფლამარიონიო სთავაზობს მწერალს გახდეს გამომცემელი. 2006 წლამდე ბეგბედერმა გამოსცა დაახლოებით 25 წიგნი, რის შემდეგაც ფლამარიონთან მისი თანამშრომლობა შეწყდა.
2003 წელს მწერალი ინტერალიეს პრემიას იღებს რომანისთვის „Windows on the world“, რომელიც 2001 წლის 11 სექტემბრის ტერაქტს ეხება.
2005 წელს გამოვიდა ბეგბედერის „რომენტიკოსი ეგოისტი“, ორი წლის შემდეგ კი — „მიშველეთ ბოდიში“.
დღემდე ბეგბედერი არის 1994 წელს მის მიერვე დაარსებული ფლორის პრემიის ჟიურის თავმჯდომარე. მან ასევე დააარსა სადის პრემია, 2001 წელს, ლიონელ არასილთან ერთად.
2005-დან 2007 წლამდე იგი მუშაობდა ჟურნალისტად სატელევიზიო გადაცემაში Canal+-ზე. 2007 წლიდან კი ჟურნალ „პლეიბოის“ ფრანგული გამოცემის ლიტერატურული კრიტიკოსია. პარალელურად მუშაობს Canal+-ის ლიტერატურულ-კინემატოგრაფიულ გადაცემა „წრის“ წამყვანი. 1998 წლიდან მუშაობს ლიტერატურულ ჟურნალ „Lire“-შიც.
2007 წელს გამოვიდა „99 ფრანკის“ მიხედვით შექმნილი კინოფილმი, რომლის რეჟისორია ჟან კუნენი. ფილმში ბეგბედერიც ასრულებს მცირე ეპიზოდურ როლს.
2008 წლის 29 იანვრის საღამოს ფრედერიკ ბეგბედერი ერთ თავის მეგობართან ერთად დაკავებულ იქნა ნარკოტიკების მოხმარების გამო. მან წინასწარი დაკავების საკანში გაატარა 39 საათი, რის შემდეგაც გაათავისუფლეს.
სქოლიო
კატეგორია:ფრანგი მწერლები კატეგორია:დაბადებული 1965 კატეგორია:XX საუკუნის ფრანგი რომანისტები კატეგორია:XX საუკუნის ფრანგი მამაკაცი მწერლები კატეგორია:XXI საუკუნის ფრანგი რომანისტები კატეგორია:ფრანგი ლიტერატურის კრიტიკოსები კატეგორია:ფრანგი მამაკაცი რომანისტები კატეგორია:XXI საუკუნის ფრანგი მამაკაცი მწერლები კატეგორია:ფრანგი მამაკაცი არამხატვრული მწერლები
ინგვი მალმსტინის დისკოგრაფია
შვედ გიტარისტს ინგვი მალმსტინს გიტარისადმი ინტერესი ჯერ კიდევ ბავშვობაში, შვიდი წლის ასაკში გაუჩნდა, როდესაც ტელევიზიით შეიტყო ჯიმი ჰენდრიქსის გარდაცვალების შესახებ. განიცდიდა რა კლასიკური მუსიკის ძლიერ გავლენას, იგი ცდილობდა შეეთავსებინა კლასიკა და მძიმე მეტალი, რაც მოახერხა კიდეც და საფუძველი ჩაუყარა მძიმე მეტალის ახალ ქვეჟანრს: ნეო-კლასიკურ მეტალს. თავიდან ბედი სცადა ჯგუფებში, სადაც მან შექმნა მისი შედევრები, თუმცა მას სრული თავისუფლება სჭირდებოდა, რისი მიღწევის გზაც სოლო-კარიერა იყო. 1984 წელს გამოუშვა სადებიუტო სოლო ალბომი Rising Force, რომელიც დღემდე ითვლება მის ერთ-ერთ საუკეთესო ნამუშევრად და ნეო-კლასიკური მეტალის კლასიკურ ნიმუშად.
ქვემოთ წარმოდგენილია ინგვი მალმსტინის სრული დისკოგრაფია.
სქოლიო
კატეგორია:დისკოგრაფიები კატეგორია:ინგვი მალმსტინი
დუბისა
დუბისა (Dubysa) — მდინარე ლიეტუვაში, მდინარე ნემანის მარჯვენა შენაკადი.
ჰიდროგრაფია
სიგრძე 146 კმ. აუზის ფართობი 2070 კმ2, წყლის ხარჯი - 20,1 მ3/წმ. სათავეს იღებს ჟემაიტის მაღლობზე ქალაქ შიაულიაისთან. არხით დაკავშირებულია მდინარე ვენტასთან.
მდინარეზე მდებარეობს ქალაქი არიოგალა.
რესურსები ინტერნეტში
კატეგორია:ლიეტუვის მდინარეები
ჯაღმიანის კვირაცხოვლის ნიში
ჯაღმიანის კვირაცხოვლის ნიში — არიტექტურული ძეგლი დუშეთის მუნიციპალიტეტის სოფელ ჯაღმიანში.
კვირაცხოვლის ნიში მდებარეობს ნასოფლარ ჯაღმიანის ტერიტორიაზე. ჯაღმიანთ ციხის ჩრდილო-აღმოსავლეთით 40 მეტრში. მთის დამრეც რელიეფზე ხელოვნურად მოსწორებულ ტერასაზე ვერტიკალურად აღმართულ ერთიან მასიურ ანდეზიტის ქვაში, ერთი მხრიდან ჯვრის რელიეფური გამოსახულებაა მთელ სიგრძეზე. სიმაღლეში ქვის ფილა დაახლოებით 70 სანტიმეტრია, ხოლო სიგანე 40 სანტიმეტრი. ქვა ჩასმულია ბაზალტის ბრტყელ სადგამზე გამოთლილ უმბონივით ამოზიდულ ფოსოიან ბუდეში. ჯვრის ქვედა მკლავი ბოლოსკენ გაფართოებულია. დანარჩენი მკლავები თითქმის თანაბარი ზომისაა. კვირაცხოვლის ხატის გვერდით სასანთლე ნიშია გამართული.
რესურსები ინტერნეტში
კატეგორია:დუშეთის მუნიციპალიტეტის არქიტექტურული ძეგლები
ტყის სამყურა
ტყის სამყურა (Trifolium medium) — მრავალწლიანი ბალახოვანი მცენარე დახრილი ღეროებით, მასზე განლაგებული სამყურა ელიპტური ფოთლებით და მეწამული ერთეული ყვავილებით. იზრდება მშრალ ტყეებსა და მდელოებზე, ევროპას, წინა აზიასა და დასავლეთ ციმბირში.
სქოლიო
კატეგორია:პარკოსნები
პელამიდა (მრავალმნიშვნელოვანი)
პელამიდა შეიძლება იყოს:
ზემო ყულარი
ზემო ყულარი — სოფელი საქართველოში, ქვემო ქართლის მხარის მარნეულის მუნიციპალიტეტში, ყულარის თემში. მდებარეობს მარნეულის ვაკეზე, მდინარე ხრამის (მტკვრის მარჯვენა შენაკადი) მარჯვენა მხარეს. ზღვის დონიდან 330 მ სიმაღლეზე. ქალაქ მარნეულიდან დაშორებულია 20 კილომეტრით.
სქოლიო
კატეგორია:მარნეულის მუნიციპალიტეტის სოფლები
ბას-გიტარა
მინი|[[Fender Precision Bass-ის სტილის საკრავი]]
ბას-გიტარა — სიმებიანი მუსიკალური ინსტრუმენტი, გიტარის ერთ-ერთი სახეობა, განსაზღვრულია ბასის დიაპაზონში დასაკვრელად. ერგება ბევრ მუსიკალურ სტილს და ჟანრს ძირითადად აკომპანირებისთვის და იშვიათად — სოლო ინსტრუმენტისთვის. მისი გამოჩენისთანავე, მე-20 საუკუნის შუახანებიდან, ის გახდა ერთ-ერთი ყველაზე გავრცელებული ბას ინსტრუმენტი, განსაკუთრებით პოპულარულ მუსიკაში.
ბას გიტარის პარტიას მუსიკალურ შესრულებაში ეწოდება ბასური პარტია ან ბასური ხაზი, ხოლო ბას გიტარაზე შემსრულებელს უწოდებენ ბას გიტარისტს ან ბასისტს. მინი|ბას გიტარის სტანდარტული EADG ჟღერადობა, მემარჯვენეებისათვის. მინი|იბანესის ბას გიტარა
რესურსები ინტერნეტში
კატეგორია:სიმებიანი საკრავები კატეგორია:გიტარა
ემუხვარები
მინი|268x268px|ემუხვარების გერბი მინი|266x266px|ემუხვარების ძველი გერბი, რომელიც ადასტურებს ემუხვარების ამილახვრებისაგან წარმომავლობას (ორივეზე გამოსახულია [[ოქროს საწმისი — ქართული სიმბოლო). ამ გერბს ამილახვრებიც იყენებენ.]] ემუხვარები, ემხვარები (აფხ. Аимхаа//Эмхаа — აჲმხაა//ემხაა) — ქართული თავადური საგვარეულო აფხაზეთიდან. ისინი გავლენიანი და ცნობილი საგვარეულოს, ამილახვრების ჩამომავლები (განშტოება) იყვნენ. მათი საცხოვრისი იყო სოფ. ოქუმი (თუმცა, უნდა ითქვას, რომ ისინი მთელ აფხაზეთში იყვნენ მიმოფანტული). სამეგრელოს სამთავროში თავადები არ იყვნენ. იქ გლეხის სტატუსი ჰქონდათ და ცნობილები იყვნენ, როგორც ეხვაიები. არსებობდა ვერსია, რომ მათი გვარის აფხაზურმა ვარიანტმა „ემხაამ“ წარმოშვა მისი ფორმა ემუხვარი/ემხვარი, რაც სიცრუე აღმოჩნდა. ეს იმით დასტრუდება, რომ დღევანდელი  აფხაზეთის  ტერიტორიაზე XVI საუკუნის შემდგომ აფხაზთა (აფსუები) ჩამოსახლებისა და დამხვდურ ქართველთა ასიმილაციის პროცესში აფხაზებმა, როგორც  ჩანს, ქართულ გვარებში წარმოდგენილი ორი ა ხმოვანი აფხაზურ კრებითობის მაწარმოებელ -აა სუფიქსთან გააიგივეს და ამგვარად გაითავისეს ისინი. თ. გვანცელაძეს ამ ვარაუდის მხარდამჭერი ჰგონია ისეთი შემთხვევებიც, როცა  ქართულ გვარსახელებში არ დასტურდება -ვა // -აა სუფიქსი, მაგრამ აფხაზურ გამოთქმაში მაინც არის -აა სუფიქსი. ასეთებია: არსთ-აა < ერისთავ-ი და აჲმხ-აა // ემხ-აა < ქართ. ემხვარ-ი < ამილახვარ-ი. აფხაზებს უჭირდათ ქართული გვარების წარმოთქმა და შეამოკლეს როგორც აჲმხაა//ემხაა. ემხუვარებს, როგორც აფხაზეთის დანარჩენ საგვარეულოებს, ერთმანეთში მჭიდრო ნათესაური კავშირი ჰქონდათ, მათ შორის აფხაზეთის მთავარ შარვაშიძეების საგვარეულოსთან. რუსეთის იმპერიამ საგვარეულოს მხოლოდ 1910 წ. კვლავ მიანიჭა თავადის სტატუსი.
განთიადი (გაზეთი)
„განთიადი“ — ქართული ყოველდღიური პოლიტიკური-ლიტერატურული გაზეთი. რსდმპ თბილისის გაერთიანებული კომიტეტის ორგანო. პირველი ნომერი გამოვიდა 1906 წლის 5 მარტს. გაზეთი სისტემატურად აქვეყნებდა ი. სტალინის სტატიებს, განსაკუთრებით აქტიური მნიშვნელობისა იყო სტატია „სახელმწიფო სათათბირო და სოციალ-დემოკრატების ტაქტიკა“. რედაქტორ-გამომცემელი — თ. კიკვაძე. ბოლშევიკების ფრაქციიდან სარედაქციო კოლეგიაში შედიოდნენ ი. სტალინი, მიხა ცხაკაია, ფილიპე მახარაძე და სხვა პარტიული მოღვაწეები. 1906 წლის 10 მარტს მთავრობის განკარგულებით „განთიადი“ დაიხურა. 12 მარტიდან „განთიადის“ ნაცვლად გამოდიოდა გაზეთი „ელვა“.
ემუხვარები
სქოლიო
კატეგორია:საქართველოს ფეოდალური საგვარეულოები *
განთიადი (გაზეთი)
ლიტერატურა
კატეგორია:საქართველოს გაზეთები კატეგორია:ქართულენოვანი გაზეთები
დანაშაული საბერძნეთში
მინი|300x300პქ| ბერძნული პოლიცია მოტოციკლებზე საბერძნეთში დანაშაულის მაჩვენებელი ისტორიულად ერთ-ერთ ყველაზე დაბალ ნიშნულზეა აღმოსავლეთ ევროპაში.1980-იან წლებში, საბერძნეთის პოლიციის უფროსის, ნიკონ არკუდეასის ( Νίκων Αρκουδέας ) ძალისხმევით მოხერხდა დანაშაულის დონის საგრძნობლად შემცირება. დანაშაულთან ბრძოლას აწარმოებს საბერძნეთის პოლიცია, რომელმაც 2002 წელს შეაჩერა მემარცხენე რადიკალური ტერორისტული დაჯგუფების „ 17 ნოემბრის რევოლუციური ორგანიზაციის “ საქმიანობა. გარდა ამისა, საბერძნეთის პოლიციამ წარმატებით მოახერხა 2004 წლის ზაფხულის ოლიმპიური თამაშები ს უსაფრთხოდ ჩატარება და 2016 წელს დაამარცხა საბერძნეთში ყველაზე დიდი ორგანიზებული დანაშაულებრივი ჯგუფი, რომელიც მხილებული იყო  2 ათასზე მეტ ძარცვაში.
მე-20 საუკუნის განმავლობაში სადაზვერვო სააგენტოებსა და პოლიციას ბრალად დებდნენ,  რომ  დიდ დროს უთმობდნენ არა იმდენად  დამნაშავეებთან ბრძოლას, რამდენადაც მემარცხენე პოლიტიკური მოღვაწეების დევნას. 1990-იანი წლებიდან მოყოლებული დანაშაული გაიზარდა ცენტრალური და აღმოსავლეთ ევროპიდან, აზიიდან და ახლო აღმოსავლეთიდან ჩასული არალეგალურ მიგრანტების ხარჯზე.
მკვლელობები
2011 წელს, სტატისტიკის მიხედვით, საბერძნეთში 184 მკვლელობა მოხდა, საშუალოდ 1,7 შემთხვევა 100 000 ადამიანზე.
ორგანიზებული დანაშაული
ბერძნულ კრიმინალურ სამყაროში ყველაზე ძლევამოსილად ბერძნული მაფია ითვლება ალბანურ მაფიასთან კავშირებისა და თავისებური ურთიერთთანამშრომლობის გამო, ალბანელებს ქირაობენ მცველებად ან დაქირავებულ მკვლელებად. ბერძნული მაფია დაკავებულია არალეგალური ბიზნესის დაცვით, ადამიანების გატაცებითა და ნარკოტიკების შემოტანით, დიდძალ თანხებს შოულობს ქვეყანაში გავრცელებული კორუფციის წყალობით. საბერძნეთში კოკაინისა და ჰეროინის შემოტანა ხდება გემების საშუალებით: გემთმშენებლობას ჰყავს ბერძნული მაფიის საკუთარი წარმომადგენლები.
დანაშაულები კერძო საკუთრების წინააღმდეგ
2011 წელს, ქვეყანაში გაუარესებული ეკონომიკური მდგომარეობის გამო, გაიზარდა კერძო საკუთრების წინააღმდეგ მიმართული დანაშაულებები : 2009 წელს დაფიქსირდა ძარცვის 80 ათასი შემთხვევა ჩვეულებრივი ჯიბის ქურდობიდან ბანკებისა და სახლების ძარცვამდე, 2005 წლის 50 ათასთან შედარებით. ამან ასევე გამოიწვია კერძო დაცვის კომპანიების მომსახურებაზე მოთხოვნის ზრდა, თუმცა ითვლება, რომ ზოგადად საბერძნეთში დანაშაულის მაჩვენებელი ევროპაში ერთ-ერთი ყველაზე დაბალია. 2016 წელს საბერძნეთში დამარცხდა უმსხვილესი კრიმინალური დაჯგუფება, რომელიც მონაწილეობდა 2000-ზე მეტი სახლის ძარცვაში. ოპერაციაში სულ მცირე 1000 პოლიციელი და 37 მოსამართლე იყო ჩართული.
მიგრანტების დანაშაულები
ოფიციალური სტატისტიკით, საბერძნეთის პოლიციის მიერ რეგისტრირებული დანაშაულების ნახევარზე მეტი მიგრანტების მიერ არის ჩადენილი. საბერძნეთის პოლიცია ადასტურებს, რომ ბევრი მოქალაქე ინახავს ფულს არა საბანკო ანგარიშებზე, არამედ ბინაში ნაღდი ფულის სახით, რაც იზიდავს მძარცველთა ბანდებს ალბანეთიდან და ბულგარეთიდან. 2012 წლის შეფასებით, საბერძნეთში სულ მცირე 1 მილიონი არალეგალური მიგრანტი იყო. მიგრანტების მიერ ჩადენილი ერთ-ერთი ყველაზე ცნობილი დანაშაული იყო არასრულწლოვანი გოგონას გაუპატიურების შემთხვევა ფაროსზე.
ესპანეთისა და იტალიის მკაცრი საიმიგრაციო პოლიტიკის შედეგად, უამრავი ადამიანი აზიიდან და აფრიკიდან დაიძრა საბერძნეთისკენ, რომლებიც ძირითადად ჩრდილოეთ აფრიკის, პაკისტანის, ავღანეთის, ერაყისა და ბანგლადეშის მაცხოვრებლები იყვნენ. 2010 წელს ევროკავშირში უკანონო საზღვრის გადაკვეთის შემთხვევის  90%  საბერძნეთის საზღვრის გავლით ხდებოდა (2008 წელს — 50%, 2009 წელს — 75%), დააკავეს 132,524 ადამიანი (2009 წელს — 95,239 ადამიანი), რომელთაგან დეპორტირებული იქნა 52 469 ; დეპორტირებულთა უმეტესობა ალბანელები იყვნენ.
კორუფცია და გადასახადებისგან თავის არიდება
საბერძნეთის ეკონომიკისა და პოლიტიკის ერთ-ერთი ყველაზე სერიოზული პრობლემაა გადასახადებისგან თავის არიდება და კორუფციის გავრცელება საჯარო მოხელეებს შორის, მიუხედავად ბოლო წლებში მიღებული ზომებისა,   ყოველწლიურად საბერძნეთის ხაზინა კარგავს 30 მილიარდ ევროს გადასახადების გადაუხდელობის გამო, რომელსაც ბერძნები ირონიულად უწოდებენ "ნაციონალურ სპორტს".
გადასახადებისგან თავის არიდება
ეკონომიკური თანამშრომლობისა და განვითარების ორგანიზაციამ 2009 წლის აგვისტოში შეაფასა, რომ საბერძნეთში შავი ბაზრის მოცულობა შეადგენდა დაახლოებით 65 მილიარდ ევროს (მშპ-ს 25%), ამან გამოიწვია ყოველწლიური გადასახადებისგან თავის არიდება 20 მილიარდი ევროს ოდენობით, რაც ითვლება საკმაოდ დიდ თანხად ევროპული სტანდარტებისთვის. შედარებისთვის, გერმანიის შავი ბაზარი სიდიდის მიხედვით ორჯერ პატარა იყო და მშპ-ს მხოლოდ 15%-ს შეადგენდა. ბოლო წლებში საბერძნეთის მთავრობის მცდელობები, გაეთავისუფლებინა ეკონომიკა ამ პრობლემისგან, უშედეგოდ აღმოჩნდა. საბერძნეთს რეკომენდაცია მისცეს, რომ შეეცვალა საგადასახადო სისტემა მაგრამ ამ პროცესს შესაძლოა პარლამენტის სულ მცირე ორი ვადა დასჭირდეს.
დანაშაული ათენში
2007 წლიდან 2009 წლამდე ათენი ძარცვის ტალღამ მოიცვა: თუ 2007 წელს დაფიქსირდა ქურდობის 26,872 შემთხვევა (ძარცვის ჩათვლით), მაშინ 2009 წელს რიცხვმა  4აიწია 7,607-მდე. გაორმაგდა ჩადენილი მკვლელობების რაოდენობაც. თუმცა ქალაქი ევროპაში ერთ-ერთ ყველაზე უსაფრთხოდ ითვლება. საბერძნეთის პოლიცია ამტკიცებს, რომ არასამთავრობო ორგანიზაციები არაერთხელ ჩარეულან სისხლის სამართლის საქმეების გამოძიებაში, ცდილობდნენ მაქსიმალურად შეემცირებინათ ბრალდებულებისთვის სასჯელი და ავრცელებდნენ ცრუ ჭორებს პოლიციის განყოფილებებში დაკავებულების მიმართ არასათანადო მოპყრობის შესახებ.
სქოლიო
კატეგორია:დანაშაულები კატეგორია:დანაშაული კონტინენტის მიხედვით კატეგორია:დანაშაული ევროპაში
კორნეევკა (მელეუზის რაიონი)
კორნეევკა (Корнеевка; Корнеевка) — სოფელი რუსეთის ფედერაციაში, ბაშკირეთის რესპუბლიკის მელეუზის რაიონში.
2010 წლის მონაცემებით სოფელში ცხოვრობს 1018 ადამიანი. რაიონულ ცენტრ მელეუზიდან დაშორებულია 46 კილომეტრით. უახლოესი რკინიგზის სადგურია სალავატი, რომელიც დაშორებულია 15 კმ-ით.
2002 წლის აღწერის მიხედვით მოსახლეობის უმრავლესობას რუსები შეადგენენ (49%).
სქოლიო
კატეგორია:მელეუზის რაიონის სოფლები
Cochlespira kuroharai
Cochlespira kuroharai — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
განთიადი (ჟურნალი)
ლიტერატურა
კატეგორია:საქართველოს ჟურნალები კატეგორია:ქართულენოვანი ჟურნალები კატეგორია:საქართველოს არამატერიალური კულტურული მემკვიდრეობის ძეგლები
პანტიანი (დმანისის თემი)
პანტიანი (1949 წლის 12 ივლისამდე — „არმუთლო“ ) — სოფელი საქართველოში, ქვემო ქართლის მხარის დმანისის მუნიციპალიტეტში (დმანისის თემი), მდებარეობს დმანისის პლატოზე. ზღვის დონიდან 1410 მეტრზე, დმანისიდან დაშორებულია 7 კილომეტრით. 2002 წლის აღწერის მონაცემებით სოფელში ცხოვრობდა 11 კაცი. ადგილობრივ მოსახლეობაში სოფელი ცნობილია სახელწოდებით არმუდლუ.
ისტორია
სოფლის სახელწოდება „ორმუთლი“ დაფიქსირებულია 1898 წლის რუსეთის ერთვერსიან რუკაზე „Ормутлы“ სახით.
სქოლიო
კატეგორია:დმანისის მუნიციპალიტეტის სოფლები
აკაკი შანიძის სახლ-მუზეუმი
აკაკი შანიძის სახლ-მუზეუმი — არქიტექტურული ძეგლი სამტრედიის მუნიციპალიტეტის სოფელ ქვემო ნოღაში.
აკაკი შანიძის სახლ-მუზეუმი გაიხსნა მეცნიერის 100 წლისთავის საიუბილეოდ. და სავარაუდოდ ამავე პერიოდში უნდა იყოს აშენებული. ერთსართულიანი, ბრტყელი კრამიტით გადახურული, ბეტონის კვადრატული ფორმის ხიმინჯებზე მდგარი ხის სადა. სახლს სამხრეთ-აღმოსავლეთის მხრიდან აქვს ერთ სახურავში მოქცეული ხის აივანი. ნაგებობის ინტერიერი წარმოადგენს დიდ ოთახს, რომელიც აივანს უკავშირდება სამხრეთ-აღმოსავლეთ კედელში გაჭრილი ერთი კარითა და ორი საკმლით. შენობას უკანა, ჩრდილო აღმოსავლეთის მხრიდანაც აქვს ერთი სათადარიგო შესასვლელი. ინტერიერში ჩამოკიდებულია ერთი კოროზირებული ნაჭა, ხოლო აივნის შესასვლელთან დევს ურმის ხის ერთი ბორბალი.
რესურსები ინტერნეტში
კატეგორია:იმერეთის მხარის მუზეუმები
ლამაზა
ლამაზა (Silene) — ერთი ან ორწლიანი ბალახოვან მცენარეთა გვარი მიხაკისებრთა (Caryophyllaceae) ოჯახიდან, ღერო სწორმდგომი, 20-70 სმ სიმაღლისა, 1-4 სმ სიგრძის დართო ან მომრგვალო-ლანცეტა ფოთლებით.
ყვავილედი ცილინდრულია, მრავალყვავილოვანი, იისფერ-მეწამული ფერის. იზრდება სუბალპურ და ალპურ სარტყელში, ტყის პირებსა და მდელოებზე.
რესურსები ინტერნეტში
კატეგორია:მიხაკისებრნი
მეორე გურიფული
მეორე გურიფული — სოფელი დასავლეთ საქართველოში, სამეგრელო-ზემო სვანეთის მხარის ხობის მუნიციპალიტეტში, გურიფულის თემში (სოფლები: მეორე გურიფული, პირველი გურიფული). მდებარეობს ოდიშის დაბლობზე, მდინარე ხობისწყლის ნაპირას. ზღვის დონიდან 10 მეტრზე, ხობიდან დაშორებულია 3 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 429 ადამიანი.
სქოლიო
კატეგორია:ხობის მუნიციპალიტეტის სოფლები
სენ-დენი (რეიუნიონი)
სენ-დენი (არაოფიციალურად: Saint-Denis de la Réunion) — ქალაქი, საფრანგეთის ზღვისიქითა დეპარტამენტ რეიუნიონის ადმინისტრაციული ცენტრი, საფრანგეთის ზღვისიქითა ტერიტორიების ყველაზე დიდი დასახლებული პუნქტი. 2005 წელს სენ-დენიში ცხოვრობდა 133,7 ათასი ადამიანი, 2010 წელს მოსახლეობის რაოდენობა შეადგენდა — 137 165 ადამიანს, ხოლო 2012 წლის აღწერით 145 238 ადამიანს მდებარეობს კუნძულ რეიუნიონზე ინდოეთის ოკეანეში.
კლიმატი
ქალაქში კლიმატი ტროპიკული და ნოტიოა, წლის განმავლობაში ტემპერატურის საკმაოდ მცირე ცვალებადობით. წლის საშუალო ტემპერატურა შეადგენს 19 °С-ს, ნალექების წლიური დონეა – 5109 მმ. ყველაზე უფრო ხშირად წვიმიანი თვეებია – იანვარი და მარტი (ნალექების რაოდენობა 527 მმ), ყველაზე უფრო ნაკლებად წვიმიანი თვეებია – სექტემბერი და ნოემბერი (330 მმ). ყველაზე უფრო მაღალი დაფიქსირებული ტემპერატურაა: 30 °С, ყველაზე უფრო დაბალი: 8 °С.
ისტორია
სენ-დენი დააარსა ეტიენ რენიომ 1669 წელს კუნძულის ჩრდილოეთში, ხოლო 1738 წელს გახდა კოლონია რეიუნიონის ადმინისტრაციული ცენტრი.
ტრანსპორტი
სენ-დენის ემსახურება როლან გაროსის სახელობის (ფრ. Aéroport de la Réunion Roland Garros) აეროპორტი, რომელიც მდებარეობს ქალაქიდან 8 კმ-ით აღმოსავლეთით. აქ მდებარეობს ავიაკომპანია Air Austral-ის შტაბ-ბინა. სრულდება რეისები პარიზში (ორლი), ანტანანარივუში, ბორდოში, ლიონში, ბანგკოკში, მორონიში, ნანტში, სიდნეიში, იოჰანესბურგში და ზოგიერთ სხვა ქალაქებში.
სქოლიო
კატეგორია:საფრანგეთის ქალაქები კატეგორია:აფრიკის დედაქალაქები კატეგორია:რეიუნიონის ქალაქები
ნაშიდე გიოზდე დურმუში
მისი კვლევა ყურადღებას ამახვილებს ნანოტექნოლოგიასა და მიკროტექნოლოგიურ ტენდენციებზე, მსოფლიო ჯანმრთელობისათვის მიმდინარე საფრთხის შემცველ საკითხებზე, როგორიცაა კიბოს და ანტიბიოტიკების წინააღმდეგობაზე. მასაჩუსეტსის ტექნოლოგიის ინსტიტუტის გამომცემლობამ, იგი პიონერთა კატეგორიაში შექიყვანა ჟურნალ „Innovators Under Under 35“-ში, როგორც 2015 წლის 35 ახალგაზრდა ლიდერთაგან.
ბიოგრაფია
დურმუში დაიბადა 1985 წელს იზმირში, თურქეთში. 2003 წელს სწავლა დაიწყო ახლო აღმოსავლეთის ტექნიკურ უნივერსიტეტში, სპეციალობით მოლეკულალური ბიოლოგი და გენეტიკოსი. მოგვიანებით, ფულბრაიტის სტიპენდია მოიპოვა და გააგრძელა უმაღლესი განათლება ამერიკის შეერთებულ შტატებში, სადაც 2009 წელს ბოსტონის უნივერსიტეტში ინჟინრის მაგისტრის წოდება და 2013 წლის მაისში ბრაუნის უნივერსიტეტის ბიოსამედიცინო ინჟინრის სადოქტორო ხარისხი მოიპოვა.
2014 წელს, სტენფორდის უნივერსიტეტში პოსტ-დოქტორანტი მკვლევარის პოზიცია დაიკავა. ამჟამად იგი განაგრძობს კვლევას რონალდ დევისთან ერთად, სტენფორდის უნივერსიტეტის გენომი ტექნოლოგიის ცენტრში და სტენფორდის მედიცინის სკოლაში.
კარიერა
მისი კვლევა ყურადღებას ამახვილებს დაბალი ფასის მქონე ნანოტექნოლოგიის ხელსაწყოების განვითარებაზე, რომელიც შეიძლება გამოყენებულ იქნას დაავადების დიაგნოსტიკისა და მკურნალობისთვის. მაგალითად, უჯრედის ფიზიკური მახასიათებლების გამოვლენის სწრაფი მეთოდი, რომელსაც იძლევა მაგნიტური ველის პირობა.
სქოლიო
კატეგორია:თურქი მეცნიერები კატეგორია:თურქი გენეტიკოსები
ჯენის ჯოპლინი
ჯენის ლინ ჯოპლინი (Janis Lyn Joplin; დ. 19 იანვარი, 1943, პორტ-არტური, ტეხასი — გ. 4 ოქტომბერი, 1970, ლოს-ანჯელესი) — ამერიკელი ბლუზით შთაგონებული როკ-მომღერალი და პერიოდულად, კომპოზიტორიც, რომელიც თავისი განსხვავებული ხმით გამოირჩეოდა. ის 1960-იანი წლების ერთ-ერთი ყველაზე გავლენიანი როკ-მომღერალი იყო და ათწლეულის საუკეთესო როკ-მომღერლადაც აღიარეს. 1966-1970 წწ. ჯოპლინის შესრულებით ოთხი ალბომი გამოვიდა, აქედან ორზე — როგორც სან-ფრანცისკოული ჯგუფის Big Brother and The Holding Company-ის ვოკალისტი, ხოლო დანარჩენ ორზე — როგორც სოლო მომღერალი.
სქოლიო
კატეგორია:ამერიკელი როკ-მუსიკოსები კატეგორია:ამერიკელი როკ-მომღერლები კატეგორია:დაბადებული 19 იანვარი კატეგორია:დაბადებული 1943 კატეგორია:გარდაცვლილი 4 ოქტომბერი კატეგორია:გარდაცვლილი 1970
ყარა-ბოიუქ-ხანიმი (ციხესიმაგრე)
აზერბაიჯანის რესპუბლიკის მინისტრთა კაბინეტის 2001 წლის 2 აგვისტოს განკარგულებით, ციხესიმაგრე, როგორც ეროვნული მნიშვნელობის არქიტექტურული ძეგლი, სახელმწიფოს მიერაა დაცული.
მშენებლობის აღწერა და ისტორია
შუშის ციხესიმაგრის მშენებლობის დროს, ქალაქის ჩრდილოეთ პლატოზე კედლების მშენებლობისას, იგებოდა ფანაჰალი ხანისა და მისი მომხრეების ციხესიმაგრეები. ეს ციხესიმაგრეები პლატოს აღმოსავლეთ ნაწილში, მაღლობ და ციცაბო კლდოვან მხარეს, ბუნებრივ ზღუდეებზე შენდებოდა. შუშაში ციხეები შაჰბულაგის ციხესიმაგრის გავლენით იგებოდა, სადაც არსებობდა თავდაცვითი კედლები, რომლეთა კუთხეებში სამმეოთხედიანი კოშკები იყო განთავსებული. ციხის შიგნითა კედლებზე საცხოვრებელი ნაგებობი იყო მიშენებული.
სქოლიო
კატეგორია:აზერბაიჯანის შენობა-ნაგებობები
ქვეშეთის ლომისის ნიში
ქვეშეთის ლომისის ნიში — არქიტექტურული ძეგლი დუშეთის მუნიციპალიტეტის სოფელ ქვეშეთში.
ლომისას ნიში მდებარეობს მდინარე მთიულეთის არაგვის მარჯვენა ნაპირზე, სოფლის განაპირას. ნიში გადაყურებს სოფელ ბედონისკენ მიმავალ ხიდსა და სამანქანე გზას. იგი წარმოადგენს სწორკუთხა გეგმარების პოსტამენტს, რომლის ზედა ნაწილი წაკვეთილი ტრაპეციის ფორმისაა, სადაც აღმართულია ქვაში გამოთლილი ჯვარი. სამხრეთიდან დატანებული აქვს მართკუთხა მოყვანილობის, სანთლის დასანთები ნიში. ქვაჯვარის ზედა და განივი მკლავები დასრულებულია, სამყურასებრი, სამმაგი ნახევარწრიული ფორმებით. ჯვრის წინა პირზე, მცირე სიღრმის ვიწრო ღარით მონიშნულია გრაფიკული ჯვრის გამოსახულება, ცენტრში ჩაკვეთილი კვადრატული მოტივით და მკლავებზე დამატებით გავლებული თითო, პერპენდიკულარული ხაზით. მკლავებს შორის მოქცეული დიაგონალური მონაკვეთების ჩაკვეთილ ფონზე ჯვრის წახნაგოვანი, ცენტრალური ნაწილი რელიეფურად იკითხება. სავარაუდოდ, თავდაპირველად, ჯვარი იდგა პოსტამენტის უკან განთავსებულ მცირე ზომის, პატარა მრგვალი ქვებისგან შექმნილ კვარცხლბეკზე, რომელზეც კირის ხსნარის კვალი დღესაც შეიმჩნევა.
განთიადი (ალმანახი)
ლიტერატურა
კატეგორია:ქართული ალმანახები
ლოგანი (ქალაქი)
ლოგანი (Logan) — ქალაქი ავსტრალიაში. მდებარეობს ქვეყნის აღმოსავლეთ ნაწილში, კუინზლენდის შტატში. 2011 წლის აღწერის მონაცემებით ქალაქის მოსახლეობა შეადგენს 278 050 ადამიანს. ფართობი — 913 კმ². ლოგანი შტატის ადმინისტრაციულ ცენტრ ბრიზბენიდან დაშორებულია 21 კილომეტრით და მოქცეულია ამავე ქალაქის აგლომერაციაში. ქალაქ ლოგანის მერია პამ პარკერი. ქალაქში ჩამოედინება მდინარე ლოგანი. ყველაზე ცხელი თვეებია იანვარი და თებერვალი, ყველაზე ცივი — ივლისი და აგვისტო.
სქოლიო
კატეგორია:კუინზლენდის ქალაქები
ზესტაფონი
ზესტაფონი — ქალაქი დასავლეთ საქართველოში, ზესტაფონის მუნიციპალიტეტის ადმინისტრაციული ცენტრი. 1920 წლამდე ეწოდებოდა „ყვირილა“.
ისტორია
წყაროებში პირველად მოიხსენიება XVI საუკუნის 60-იან წლებში. სახელწოდება „ზესტაფონი“, გადმოცემის თანახმად, მომდინარეობს მდ. ყვირილაზე არსებული ზედა ფონისაგან. XIX საუკუნის 20-იან წლებში აქ იყო კაზაკთა ჯარის პოსტი - ყვირილის პოსტი და დასახლებასაც ყვირილა დაერქვა. 1872 წელს ფოთი-თბილისის რკინიგზის გაყვანის შემდეგ აქ ვაგზლის შენობა ააშენეს, იმატა მოსახლეობამ. 1892 წელს აქ გაიმართა ზესტაფონის კრება, რომლითაც მოხდა მესამე დასის დაფუძნება.
პირველი რესპუბლიკის დროს ქალაქი მცირე ხნით ატარებდა რევოლუციონერ ვალიკო ჯუღელის სახელს. 1920 წლის იანვარში ყვირილას ოფიციალურად ეწოდა ზესტაფონი. ქალაქად გამოცხადდა 1926 წელს.
ზესტაფონის ზრდა დაკავშირებულია ფეროშენადნობთა ქარხანასთან, რომელიც 1933 წლიდან ამოქმედდა. საწარმოს ამუშავებამ ქალაქი აქცია საქართველოს ერთ-ერთ ინდუსტრიულ ცენტრად. საბჭოთა პერიოდში ასევე მოქმედებდა ელექტროტექნიკის ქარხანა „საქკაბელი“, ხილწვენების და ღვინის ქარხნები, სამკერვალო და სხვა სამრეწველო საწარმოები. 1955 და 1973 წლებში შედგა ქალაქის განაშენიანების გეგმები. აშენდა მრავალსართულიანი საცხოვრებელი სახლები, საზოგადოებრივი შენობები და სხვა.
გეოგრაფია
მდებარეობს კოლხეთის დაბლობის უკიდურეს აღმოსავლეთ ნაწილში, მდინარე ყვირილის ორივე ნაპირზე, იქ, სადაც დაბლობი გორაკ-ბორცვებში გადადის. ზღვის დონიდან 160 მ სიმაღლეზე. თბილისიდან 183 კმ (რკინიგზით).
ზესტაფონში ზღვის სუბტროპიკული ნოტიო ჰავაა, იცის ზომიერად ცივი ზამთარი და შედარებით ცხელი ზაფხული. საშუალო წლიური ტემპერატურაა 13,9 °C. იანვრის საშუალო ტემპერატურაა 3,7 °C, აგვისტოსი 23,9 °C. ნალექები 130 მმ წელიწადში.
ზესტაფონი რამდენიმე უბნად იყოფა. ლეგენდის თანახმად ზესტაფონის მიდამოები ტყეებითა და ჭაობებით იყო დაფარული. მოსახლეობა სახლების მშენებლობისას სახურავისთვის ყავარს აკეთებდა, შესაბამისად ერთ-ერთ უბანს „საყავრია“ შეარქვეს. ქალაქში რამდენიმე სარეკრეაციო ადგილია, მათ შორის ვარინკა მაჭავარიანი-წერეთლის სახელობის სკვერი, „ირინეს პარკი“ და სხვ.
დემოგრაფია
მოსახლეობა 20 814 ადამიანი (2014 წ.).
რელიგია
ზესტაფონში არის მარგვეთისა და უბისის ეპარქიის კათედრა და რეზიდენცია. ქალაქში არის 4 მართლმადიდებლური ტაძარი: წმინდა გიორგის, წმინდა ნინოს, წმინდა იოანესა და ღვთისმშობლის სახელობის.
ეკონომიკა
thumb|ზესტაფონის რუკა ზესტაფონში არის სამრეწველო საწარმოები (აღსანიშნავია ფეროშენადნობთა ქარხანა), ქალაქში გადის საქართველოს საავტომობილო მაგისტრალი ს1 და გომი-საჩხერე-ჭიათურის საავტომობილო გზა. ქალაქში არის რკინიგზის სადგური და გადის საქართველოს რკინიგზის მაგისტრალი და ჭიათურა-საჩხერის განშტოება. მდინარე ყვირილაზე აგებულია კაშხალი.
საზოგადოებრივი სფერო
thumb|ქალაქის ხედი [[შორაპნის ციხე|შორაპნის ციხიდან]] ქალაქში არის ჯანდაცვის დაწესებულებები, მათ შორის რამდენიმე სტომატოლოგიური კაბინეტი, 4 საავადმყოფო, ბავშვთა პოლიკლინიკა, სამშობიარო სახლი, ფსიქონევროლოგიური, დერმატო-ვენეროლოგიური და ტუბდისპანსერები, საზოგადოებრივი ჯანდაცვის რაიონული ცენტრი, სადეზინფექციო განყოფილება, 2 თერაპიული კაბინეტი.
ზესტაფონში არის ზესტაფონის რაიონული სასამართლო, რომლის იურისდიქცია ვრცელდება ზესტაფონის, თერჯოლისა და ხარაგაულის მუნიციპალიტეტების ტერიტორიებზე.
განათლება
ქალაქში არის სოხუმის პროფესორ აკაკი ჩხარტიშვილის სახელობის ეკონომიკურ-ჰუმანიტარულ უნივერსიტეტი, 7 საჯარო სკოლა, 4 კერძო სკოლა და 8 საჯარო ბაღი.
კულტურა
ქალაქში მოქმედებს თეატრი და მუზეუმი. ზესტაფონის მხარეთმცოდნეობის მუზეუმი დაარსდა 1968 წელს. მასში დაცულია 8500 ექსპონატი: ქვის, ბრინჯაოს და რკინის ხანის მასალა, სამკაული, ნუმიზმატიკა, კერამიკული ნაწარმის ნიმუშები, XII ს-ის ჯაჭვის პერანგი, შუა საუკუნეების საყოფაცხოვრებო ნივთები, ადგილობრივ მხატვართა მიერ შესრულებული სახვითი ხელოვნების ნიმუშები, XIX ს-ის წერილობითი დოკუმენტები და ფოტომასალა. . ზესტაფონში ასევე არის ეროვნული გალერეის ფილიალი: ზესტაფონის სურათების გალერეა.
სპორტი
ქალაქს ჰყავს საფეხბურთო კლუბი ზესტაფონი, მისი საშინაო არენაა დავით აბაშიძის სტადიონი. „ზესტაფონი“ რეგულარულად ასპარეზობდა საქართველოს საფეხბურთო ჩემპიონატის უმაღლეს ლიგაში არის საქართველოს ორგზის ჩემპიონი 2011 და 2012 წლებში და მოპოვებული აქვს საქართველოს თასი.
ცნობილი ადამიანები
ქალაქში დაიბადნენ:
სქოლიო
კატეგორია:ზესტაფონი კატეგორია:იმერეთის მხარის ქალაქები
ფოტოეფექტი
thumb|ფოტოეფექტი
ფოტოეფექტი — ელექტრონების ემისია, როდესაც მატერიალს ხვდება ელექტრომაგნიტური გამოსხივება, როგორიცაა სინათლე. ამ მოვლენისას გამოსხივებულ ელექტრონებს ფოტოელექტრონები ეწოდებათ. ამ ფენომენს სწავლობს კონდენსირებული გარემოს ფიზიკა, მყარი მდგომარეობის ქიმია და კვანტური ქიმია, რათა შეისწავლონ ატომების, მოლეკულების და მყარი სხეულების მახასიათებლები. ეს ეფექტი ასევე გამოიყენება ელექტრონიკაში და სპეციალიზებულია სინათლის შემჩნევისთვის და ელექტრონების ზუსტ დროს ემისიისთვის.
ამ ეფექტის ექსპერიმენტული შედეგები არ ემთხვევა კლასიკურ ელექტროდინამიკას, რომლის მიხედვითაც უწყვეტი სინათლის ტალღა ელექტრონებს ენერგიას აწვდის, ელექტრონების გამოსხივება კი ხდება მაშინ, როდესაც მათ საკმარისი ენერგია დაუგროვდებათ. ცვლილება სინათლის ინტენსივობაში, ანუ ელექტრული ველის დაძაბულობაში თეორიულად გამოიწვევდა ცვლილებას გამოსხივებული ელექტრონების კინეტიკურ ენერგიაში, რის შედეგადაც, საკმარისად მკრთალი სინათლის გამოყენებისას მოხდებოდა ელექტრონების დაგვიანებული ემისია. ამის მიუხედავად, ექსპერიმენტულმა შედეგებმა აჩვენეს, რომ ელექტრონები ემისიას იწყებენ მხოლოდ იმ შემთხვევაში, თუ სინათლის სიხშირე კონკრეტულ ზღვარს ცდება, სინათლის ინტენსივობას და კონტაქტის ხანგრძლივობას მნიშვნელობა არ აქვს. რადგან დაბალი სიხშირის და მაღალი ინტენსივობის მქონე სინათლის სხივი ვერ მოიკრიბავდა საკმარის ენერგიას ფოტოელექტრონების წარმოებისთვის, ალბერტ აინშტაინმა ივარაუდა, რომ სინათლის სხივი არ არის მხოლოდ სივრცეში გავრცელებადი ტალღა, არამედ დისკრეტული ენერგიის პაკეტების (ნაწილაკების) გროვა, რომლებსაც ფოტონებს ვუწოდებთ.
ტიპური მეტალიდან გამტარი ელექტრონების ემისიისთვის რამდენიმე ელექტრონვოლტი (eV) სინათლის კვანტაა საჭირო, რომელიც პატარა სიგრძის მქონე ხილვად და ულტრაიისფერ სინათლეს შეესაბამება. უკიდურეს შემთხვევებში, ემისიას იწვევენ ფოტონები რომელთა ენერგიაც ნულს უახლოვდება, ეს ხდება სისტემებში სადაც ურთიერთკავშირი ელექტრონებს შორის უარყოფითია და ემისია ხდება აქტიური მდგომარეობიდან (exited state), ან რამდენიმე ათასი კილოელექტრონვოლტი (keV) ფოტონი მაღალი ატომური რიცხვის მქონე ელემენტებში არსებული ბირთვის ელექტრონებისთვის. ფოტოეფექტის შესწავლამ ხელი შეუწყო მიშვნელოვანი ნაბიჯების გადადგმას სინათლის და ელექტრონების კვანტური ბუნების შეცნობაში, ასევე ხელი შეუწყო ტალღა-ნაწილაკის დუალობის ცნების ჩამოყალიბებას. სხვა ფენომენები, რომლებშიც სინათლე ზეგავლენას ახდენს ელექტრული მუხტის მოძრაობაზე არიან ფოტოგამტარობის ეფექტი (photoconductive effect), ფოტოვოლტური ეფექტი (photovoltaic effect) და ფოტოელექტროქიმიური ეფექტი (photoelectrochemical effect).
სქოლიო
კატეგორია:კვანტური მექანიკა კატეგორია:ელექტრონული მოვლენები
კირიხლო
კირიხლო — სოფელი საქართველოში, ქვემო ქართლის მხარის მარნეულის მუნიციპალიტეტში, ყულარის თემში. მდებარეობს მარნეულის ვაკეზე. ზღვის დონიდან 325 მ სიმაღლეზე. ქალაქ მარნეულიდან დაშორებულია 24 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 1114 ადამიანი.
სქოლიო
კატეგორია:მარნეულის მუნიციპალიტეტის სოფლები
Cochlespira pulchella
სქოლიო
კატეგორია:მუცელფეხიანები
განივპირიანები
განივპირიანები (Plagiostomata) — ხრტილიანი თევზების რიგი ფირფიტლაყუჩიანების ქვეკლასისა.
ზოროასტრიზმი საქართველოში
ზოროასტრიზმის და ზოროასტრული კულტების ისტორია საქართველოში 3 პერიოდად შეიძლება დაიყოს:
ძვ. წ. VI - ახ. წ. III სს.
აქემენიდური ხანიდან სასანიანთა გამეფებამდე (ძვ. წ. VI - ახ. წ. III სს.) ზოროასტრიზმი საქართველოში ვრცელდებოდა უპირატესად ირანთან მშვიდობიანი ურთიერთობის გზით. ამ უძველესი პერიოდის ირანულ-ზოროასტრული მძლავრი გავლენის კვალი დღემდე შემორჩა ქართულ ენაში (ტაძარი, კერპი, ზვარაკი, ეშმა, ჯოჯოხეთი, მართალი, წარმართი, ბაგინი, დროშა, ანდერძი, დასტური და სხვა). ზოროასტრიზმი განსაკუთრებით ფეხმოკიდებული ჩანს ქართლის სამეფოს მმართველ ზედაფენაში, რისი მაჩვენებელიცაა მათ შორის გავრცელებული ირანულ-ზოროასტრული თეოსოფიური სახელები (ფარნავაზი, ფარნაჯომი, არტავაზი, არშაკი, ბაგრატი, ბაკური, ბარტომი, მირდატი, ადარნასე, აზორკი და სხვა). ძვ. წ. II საუკუნის შუ ხანებში მეფე ფარნაჯომი შუდგა ცეცხთაყვანისმცემლობას, რის გამოც ტახტი დაკარგა კიდეც. ერთ ხანს, "ქართლის ცხოვრების" ცნობით, როდესაც ქართლის სამეფო ტახტზე არშაკიანების დინასტიის ერთ-ერთი შტო დამკვიდრდა, ზოროასტრიზმის რომელიღაც სახეობა, შესაძლებელია სამეფო კულტურის დონემდეც კი ამაღლდა. ამის საბუთი უნდა იყოს დედოფლის მინდორზე (ქარელის მუნიციპალიტეტი) აღმოჩენილი ძვ. წ. II-I სს. სატაძრო კომპლექსი, რომელიც უეჭველად უკავშირდება ცეცხლთაყვანისცემას (დედოფლის მინდვრის არქეოლოგიური ძეგლები). ზოგიერთი მკვლევარი მიიჩნევს, რომ ძვ. ქართული წარმართული პანთეონის უმაღლესი ღვთაება არმაზის სახელიც აქემენიდური ხანის აჰურამაზდას უკავშირდება. მცხეთაში ძველთაგანვე არსებობდა ცეცხლთაყვანისმცემელთა - მოგვთა ცალკე უბანი და ცხოვრობდა ზოროასტრიზმის მიმდევართა თემი.
VIII-IX სს.
სასანიანთა იმპერიის დაცემის შემდგომი ხანაში, როცა ზოროასტრიზმი თვით ირანშიც დევნილ რელიგიად იქცა, VIII-IX საუკუნეებში საქართველოში ხდება ზოროასტრული კულტების ერთგვარი გამოცოცხლება, რაც შეიმჩნევა ნივთიერი კულტურის ძეგლებში (გველდესის საკურთხეველი, ბროწეულის ყვავილის თავიანი საკინძები და სხვა). ეს მოვლენა შეიძლება აიხსნას, როგორც რეაქცია არაბთა მძლავრობაზე და შედეგი ირანიდან ლტოლვილ ცეცხლთაყვანისმცემელთა შემოხიზვნისა საქართველოში.
შემდგომში ზოროასტრული კულტები საქართველოში მხოლოდ გადმონაშთების სახით განაგრძობს არსებობას. თუმცა, უნდა აღინიშნოს, რომ თბილისში ზოროასტრიზმის მიმდევართა, ალბათ სპარსულენოვანი თემი, როგორც ჩანს, სახლობდა მთელი შუა საუკუნეების განმავლობაში. ამის უეჭველი საბუთია თბილისში, ფეთხაინზე დღემდე შემორჩენილი ცეცხლის ტაძრის - "ათეშგას" ნაშთები.
ლიტერატურა
კატეგორია:ზოროასტრიზმი კატეგორია:რელიგია საქართველოში
840
თარიღი უცნობია
*
ლა-პლატა (მრავალმნიშვნელოვანი)
ტოპონიმი ლა-პლატა შეიძლება აღნიშნავდეს:
იბრაჰიმ ბეგი
იბრაჰიმ-ბეგი, ალ-ქაბირ ალ-მუჰამად (დ. 1735, სოფ. მარტყოფი, — გ. 1816, დონგოლა, სუდანი) — ეგვიპტის მამლუქი მმართველი; ეგვიპტეში ტყვედ გაყიდული ქართველი, მარტყოფელი აბრამ შინჯიკაშვილი.
საქართველოდან 15 წლის ასაკში გაუტაციათ. ეგვიპტის მამლუქთა რიგებში დაწინაურდა 1768 წელს ბეგობა მიიღო. 1775-1798 წლებში (შუალედებით) შაიხ-ალ-ბალადის თანამდებობა, რომელიც იყო უმაღლეს მამლუქთა იერარქიაში. მურად ბეგთან ერთად ქვეყანას ფაქტობრივად ოსმალეთის ცენტრალური ხელისუფლებისგან დამოუკიდებლად განაგებდა. 1785-1787 წლებში სათავეში ედგა ოსმალეთის წინააღმდეგ აჯანყებას, 1798-1801 წლებში კი იბრძოდა საფრანგეთის საექსპედიციო არმიის წინააღმდეგ. ფრანგების განდევნის შემდეგ ეგვიპტეში ძალაუფლებისთვის მიმდინარე ბრძოლა 1805 წელს ალბანელი მუჰამად ალის გამარჯვებით დასრულდა. 1811 წლის 1 მარტს მუჰამადმა ეგვიპტელი მამლუქების დიდი ნაწილი კაიროში გაჟლიტა. იბრაჰიმ-ბეგი გადარჩენილ თანამებრძოლებთან ერთად სუდანში გადაიხვეწა. გარდაიცვალა იქვე 1816 წელს. 1817 წელს გადაასვენეს და დაკრძალეს კაიროში.
იბრაჰიმ-ბეგს მიმოწერა ჰქონდა ქართლ-კახეთის მეფე ერეკლე II-თან, რომლის მიზანი იყო რუსეთის, ქართველების და ეგვიპტის მამლუქების შეთანხმებული მოქმედება ოსმალეთის წინააღმდეგ; 1786 წელს საკუთარ სახლში უმასპინძლა ქართველ დიპლომატს — მანუჩარ კაჭკაჭიშვილს. იბრაჰიმი ათავისუფლებდა და სამშობლოში აბრუნებდა ეგვიპტეში გაყიდულ ქართველ ტყვეებს. მარტყოფში გაგზავნა ფული ახალი ეკლესიის ასაშენებლად (წუხდა, რომ არსებული ეკლესია მაღალ მთაზე იდგა და მოხუც დედას იქ ასვლა უჭირდა). მისივე ხარჯით მარტყოფში, შინჯიკაშვილების უბანში აშენდა სამსართულიანი კოშკი.
ლიტერატურა
კატეგორია:დაბადებული 1735 კატეგორია:გარდაცვლილი 1816 კატეგორია:ეგვიპტის მმართველები კატეგორია:ქართველი მამლუქები
ნოდარ ბაკაშვილი
ნოდარ ბაკაშვილი (დ. 11 აგვისტო, 1954, თბილისი) — ქართველი კარდიოლოგი და რადიოლოგ-რენტგენოლოგი. მედიცინის მეცნიერებათა კანდიდატი (1989).
1981 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1982–88 წლებში იყო მოსკოვის ა. მიასნიკოვის სახელობის კარდიოლოგიის ცენტრის ანგიო-რენტგენოლოგიური განყოფილების უფროსი ლაბორანტი, 1988–90 წლებში ამავე განყოფილების უფროსი; 1991 წლიდან უფროსი მეცნიერ-თანამშრომელი. 1989 წელს დაიცვა საკანდიდატო დისერტაცია თემაზე: „კლინიკო-ანგიოგრაფიული დახასიათება გულის იშემიური დაავადების დროს მოხუცების (60 წელს გადაცილებულ ასაკში)“. ავტორია 35 სამეცნიერო ნაშრომისა. გამოქვეყნებული აქვს მონოგრაფია; მისი ხელმძღვანელობით დაცულია 2 საკანდიდატო დისერტაცია.
რესურსები ინტერნეტში
კატეგორია:დაბადებული 11 აგვისტო კატეგორია:დაბადებული 1954 კატეგორია:ქართველი კარდიოლოგები კატეგორია:ქართველი რადიოლოგები კატეგორია:ქართველი რენტგენოლოგები
მეიდოფის საინვესტიციო აფიორა
მეიდოფის საინვესტიციო სკანდალი — NASDAQ-ის ყოფილი თავმჯდომარის – ბერნარდ მეიდოფის ბიზნესთან დაკავშირეული სკანდალი. სკანდალმა თავი იჩინა მას შემდეგ, რაც გაირკვა, რომ მეიდოფის ბიზნესი სინამდვილეში საფინანსო პირამიდა იყო. 2008 წლის 11 დეკემბერს ფედერალურმა პოლიციამ დააპატიმრა მეიდოფი და მას ბრალი დასდო სისხლის სამართლის 11 დანაშაულში. ასევე მას ადანაშაულებენ მსოფლიოში უდიდესი საფინანსო პირამიდის შექმნაში. ფედერალური ბრალდების თანახმად, მეიდოფმა თავის ფონდში 65 მილიარდი აშშ-ის დოლარი მიიღო, თუმცა 1980-იანი წლებიდან მის ფონდს ჩაბარებული თანხის ინვესტიცია არ გაუკეთებია. მადოფმა დააფუძნა უოლ სტრიტის ფირმა Bernard L. Madoff Investment Securities LLC 1960 წელს და იყო მისი თავმჯდომარე დაპატიმრების დღემდე. ბერნარდ მედოფი აშშ-ის სასამართლომ დამნაშავედ ცნო და მას 150-წლიანი სასჯელი მიუსაჯა.
სქოლიო
კატეგორია:ფინანსური პირამიდები კატეგორია:ფინანსური დანაშაული კატეგორია:კორპორაციული დანაშაული კატეგორია:2008 წელი ეკონომიკაში
Centipede Hz
Centipede Hz — ამერიკულ ექსპერიმენტულ ჯგუფ Animal Collective-ის მერვე სტუდიური ალბომი, რომელიც გამოვიდა 2012 წლის 4 სექტემბერს ლეიბლ Domino Records–ზე. ალბომის სიმღერების სია ჯგუფმა გაამჟღავნა ოფიციალურ ვებგვერდზე გამოქვეყნებულ ვიდეოში. სიმღერების უმეტესობა სრულდებოდა ჯგუფის 2011 წლის ტურნეზე. Geologis–მა Pitchfork–თან ინტერვიუში აღნიშნა, რომ ჯგუფი დაშორდა Merriweather Post Pavilion–ის ჟღერადობას და საკუთარ ფესვებს დაუბრუნდა.
გამოცემა
ალბომი გამოიცა სამ ფორმატში: სტანდარტული CD, სტანდარტული ორმაგი LP და დელუქს ორმაგი LP. სამივე ვარიანტი შეიცავს ბონუს DVD დისკს, რომელზეც შესულია ვიდეოები 2011 წელს ბრუკლინში, პროსპექტ–პარკში გამართული შოუდან.
29 ივლისს, მომავალი ალბომის კამპანიის ფარგლებში, Animal Collective –მა დაიწყო ყოველკვირეული ინტერნეტ რადიოგადაცემა "Centipede Radio". პირველ გადაცემაზე შედგა ალბომის პირველი სინგლის "Today's Supernatural" პრემიერა. სინგლი იმავე დღეს აიტვირთა Domino Records–ის YouTube არხზე..
სქოლიო
კატეგორია:2012 წლის ალბომები კატეგორია:Animal Collective-ის ალბომები კატეგორია:Domino Recording Company-ს ალბომები
სენსიტიურობა
სენსიტიურობა ან მგრძნობიარობა (sensus — „გრძნობა“, „შეგრძნება“) — ადამიანის ბუნების მახასიათებელი, მისი უნარი შეიგრძნოს, განასხვავოს და რეაგირება მოახდინოს გარე სტიმულებზე. რაოდენობრივად განასხვავებენ მომატებულ და დაქვეითებულ სენსიტიურობას.
კატეგორია:ფსიქოფიზიკა
ასისთავა
ასისთავა (Centaureum minus; სინონიმები: Centaureum erythraea, Erytrhraea centaureum) — ერთ- ან ორწლიანი ბალახეული მცენარე, 10-40 სმ სიმაღლის ოთხწახნაგოვანი სწორმდგომი ღეროთი. ღეროს ძირში განწყობილი ფოთლები წაგრძელებულ-უკუკვერცხისებრი და თავბლაგვია, ღეროზე ერთიმეორის პირდაპირ განწყობილი ფოთლები კი ლანცეტა და ბლაგვწვეტიანია. თანაყვავილედი ქოლგისებრი საგველაა. ყვავილები ვარდისფერ-წითელია. ასისთავა ყვავილობს ივნის-სექტემბერში და გრძელდება 5 დღეს. გავრცელებულია ტყისპირა ველებსა და მდელოებზე მთის შუა სარტყელამდე.